KAPITEL I 



Stedbestemmelse af Lodskuddenes Beliggenhed 



af 



Oberst M. J, Sand, 



Chef for Generalstabens topografiske Afdeling. 



Ved Undersogelsen af en Søs Dybdeforhold cr det selvfølgelig af lige saa stor Vig- 

 tighed, at Beliggeniieden af de enkelte Dybdemaalinger, Lodskud, bestemmes rigtig, 

 som at selve Dybden maales med den onskede Nojagtighed; ganske særlig, hvor 

 Soens Dybde har bratte Forandringer, bliver Stedbestemmelsens Nøjagtighed endog af- 

 gørende for det endelige Resultat. 



Flere forskellige Metoder har været i Brug ved en saadan Stedbestemmelse. Paa 

 en tilfrossen So kan benyttes en eller anden af de ved en Landopmaaling almindelige 

 Fremgangsmaader; men da de her omhandlede Undersøgelser foretoges om Sommeren, 

 var dette udelukket. En meget almindelig Fremgangsmaade er at lade den Baad, hvorfra 

 Lodskuddene tages, saa nøje som muligt bevæge sig i rette, som oftest nogenlunde paral- 

 lele Linier, der i Forvejen maa være afstukne ved Mærker i Land. Baadens Plads i Linien 

 bestemmes da f. Eks. ved at tælle Aareslagene, ved en Line, som man lader løbe ud under 

 Farten, eller paa anden Maade. Ved denne Metode opnaas dog kun en ringere Nøjagtig- 

 hed, og tilmed har den andre Ulemper. Den kræver en Del Forberedelse, meget afhænger 

 af Medhjælpernes Paalidelighed og Sikkerhed, som vanskelig kan kontrolleres, og Lod- 

 skuddene kan ikke ret vel lægges frit, hvor de mest tiltrænges, men altid med en vis 

 forud bestemt Regelmæssighed. 



I nærværende Tilfælde var man saa heldig i Generalstabens Kort, hvorpaa Søernes 

 Konturer er nøjagtig indlagte, at have et godt Grundlag, og ved Overenskomst med 

 den topografiske Afdeling paatog denne sig hele Stedbestemmelsen af Lodskuddene. 

 Dette skete ved Anvendelse af det almindelige Maalebord, idet Sigter fra to forskellige 

 Stationer i Nærheden af Søbredden toges til Baaden, hver Gang en Dy])demaaling udførtes. 



Kortene i Maalestokken 1 : 20000 forstørredes ad fotografisk Vej, for Furesoens 

 Vedkommende til 1 : 10000 og for de øvrige mindre Søer til 1 : 5000, og denne For- 

 størring omfattede ikke alene selve Sogrænsen, men ogsaa et passende Bælte af det om- 

 givende Land. Ved en særlig Rekognoscering udsøgtes de gunstigste Steder i Nærheden 

 af Søbredden for Opstilling af Maalebordet saaledes, at der ikke alene herfra havdes 

 fri Udsigt over en passende Del af Soen og til andre Punkter i Land, hvorefter Maale- 

 bordet kunde orienteres, men at ogsaa disse Steder, Stationerne, med fuldkommen Sik- 



